१०. सडक विस्तार कार्य त्यसका वरिपरि रहेका व्यक्तिहरूको मात्र सरोकार नभएर त्यसमा संलग्न नभएका व्यक्तिहरूको समेत सरोकार र चासोको विषय हो । तत्काल सडक किनारामा रहेका व्यक्तिले मात्र त्यसको उपभोग गर्ने जस्तो देखिए पनि यो सार्वजनिक सरोकारको विषय नै हो । यदि सडक विस्तार गर्न आवश्यक भएर निजी सम्पत्तिमाथि अतिक्रमण हुने भएमा पनि सो प्रक्रिया कानूनसम्मतरूपमा अवलम्बन गरेर मात्र गर्नुपर्ने हुन्छ । यस सम्बन्धमा यसै अदालतको संयुक्त इजलासबाट पुनरावेदक / विपक्षी डा. भाइकाजी तिवारी वि. चतुर्भुज भट्टसमेत प्रत्यर्थी / निवेदक भएको मुद्दामा मिति २०७२/०९/०२ (ने.का.प.२०७२, नि.नं.९५०८) मा सिद्धान्तसमेत प्रतिपादित भइरहेको अवस्था छ ।
